stanford-oval/wikipedia huggingface dataset:
พี สะเดิด
รางวัล

รางวัล มาลัยทอง ประจำปี 2549 สาขา เพลงลูกทุ่งยอดนิยม จากเพลง สาวกระโปรงเหี่ยน ในอัลบั้มชุดที่ 2 บ่มียี่ห้อ
รางวัล Star Entertainment Awards 2006 สาขา นักร้องลูกทุ่งชายยอดนิยม และสาขา เพลงลูกทุ่งยอดนิยม จากเพลง สาวกระโปรงเหี่ยน ในอัลบั้มชุดที่ 2 บ่มียี่ห้อ
รางวัล มหานครอวอร์ดส ครั้งที่ 3 ประจำปี 2549 สาขา นักร้องลูกทุ่งชายยอดนิยม และสาขา เพลงลูกทุ่งยอดนิยม จากเพลง สาวกระโปรงเหี่ยน ในอัลบั้มชุดที่ 2 บ่มียี่ห้อ
รางวัล มหานครอวอร์ดส ครั้งที่ 4 ประจำปี 2550 สาขา นักร้องลูกทุ่งชายยอดนิยม จากอัลบั้มพิเศษ สะเดิดสุดเดช
รางวัล มหานครอวอร์ดส ครั้งที่ 5 ประจำปี 2551 สาขา เพลงลูกทุ่งยอดนิยม จากเพลง รักคนโทรมาจังเลย ในอัลบั้มชุดที่ 4 จิ๊กโก๋นำเข้า
รางวัล สยามดารา สตาร์ส ปาร์ตี้ 2008 นักร้องลูกทุ่งยอดนิยมชาย และ สาขาเพลงฮิตโดนใจ จากเพลง จี่หอย ในอัลบั้มพิเศษ สะเดิดสุดเดช
รางวัล สยามดารา สตาร์ส ปาร์ตี้ 2009 สาขาเพลงฮิตโดนใจ และสาขา เพลงลูกทุ่งยอดนิยม จากเพลง รักคนโทรมาจังเลย ในอัลบั้มชุดที่ 4 จิ๊กโก๋นำเข้า
รางวัล ส่งเสริมคุณธรรมจริยธรรมความกตัญญูกตเวที ลูกกตัญญู แม่ดีเด่น ประจำปี 2553 เนื่องในวันแม่แห่งชาติ เข้ารับพระราชทานโล่ประกาศเกียรติคุณจาก พระเจ้าวรวงศ์เธอ พระองค์เจ้าศรีรัศมิ์ พระวรชายาในสมเด็จพระบรมโอรสาธิราชฯ สยามมกุฎ ราชกุมาร
รางวัล สยามดาราสตาร์อวอร์ด 2010 สาขานักร้องลูกทุ่งชายยอดเยี่ยม
รางวัล ลูกกตัญญู ลูกที่มีความกตัญญูกตเวทีอย่างสูงต่อแม่ ประจำปี 2553 โดยสภาสังคมสงเคราะห์แห่งประเทศไทยในพระบรมราชูปถัมภ์ เนื่องในวันแม่แห่งชาติ เข้ารับพระราชทานโล่ประกาศเกียรติคุณจาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
รางวัล เยาวชนดีเด่นแห่งชาติ ประจำปี 2554 สาขา สื่อมวลชนเพื่อเด็กและเยาวชนที่ป้องกันปัญหาสังคม โดยกระทรวงการพัฒนาสังคมและความมั่นคงของมนุษย์ เนื่องในวันเยาวชนแห่งชาติ เข้ารับพระราชทานโล่เกียรติคุณ และเกียรติบัตร จากสมเด็จพระบรมโอรสาธิราชฯ สยามมกุฎราชกุมาร
รางวัล Siamdara Stars Awards 2013 สาขา เพลงเพื่อชีวิตยอดเยี่ยม จากเพลง ฉันกำลังเป็นตัวแทนของใครหรือเปล่า ในอัลบั้มชุดที่ 7 ขอโทษที่ลืมบ่ได้
รางวัล Daradaily The GREAT Awards สาขานักร้องลูกทุ่งชายที่สุดแห่งปี จากเพลง ฉันกำลังเป็นตัวแทนของใครหรือเปล่า ในอัลบั้มชุดที่ 7 ขอโทษที่ลืมบ่ได้
แหล่งข้อมูลอื่น

พี สะเดิด ที่อินสตาแกรม
พี สะเดิด ที่เฟซบุ๊ก
โรงพยาบาลค่ายสุริยพงษ์

| โรงพยาบาลค่ายสุริยพงษ์ |
| --- | --- |
Fort Suriyaphong Hospital
ประเภท: รัฐ (โรงพยาบาลทหาร)
ที่ตั้ง: เลขที่ 330 ฐานแสงเพ็ญ ถนนน่าน-สันติสุข   ตำบลฝายแก้ว อำเภอภูเพียง   จังหวัดน่าน 56000
ข้อมูลทั่วไป
ก่อตั้ง: พ.ศ. 2512
สังกัด: กองทัพบก กองบัญชาการกองทัพไทย กระทรวงกลาโหม
ผู้อำนวยการ: พันโทนายแพทย์ สรารักษ์ ชูสกุล
จำนวนเตียง: 30 เตียง
แพทย์: 3 คน
บุคลากร: 97 คน
เว็บไซต์: www.fortsuriyapong-hospital.com
โรงพยาบาลค่ายสุริยพงษ์ เป็นโรงพยาบาลสังกัดกองทัพบก กองบัญชาการกองทัพไทย กระทรวงกลาโหม ให้บริการรักษาทั่วไป ผู้ป่วยในและผู้ป่วยนอก
ประวัติ

ในปี พ.ศ. 2511 กองทัพบกได้ออกคำสั่งให้กองพันทหารม้าที่ 10 ซึ่งตั้งอยู่ค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี ย้ายมาอยู่ที่บ้านน้ำล้อม ตำบลในเวียง อำเภอเมืองน่าน จังหวัดน่าน (ค่ายสุริยพงษ์ในปัจจุบัน) และเมื่อมีหน่วยรบขึ้นในจังหวัดน่าน ก็สมควรจะต้องตั้งหน่วยให้การสนับสนุนขึ้นอีกหน่วยหนึ่ง โดยให้ใช้ อฉก.จังหวัดทหารบกน่าน (ส่วนแยก) และตั้งชื่อหน่วยว่า “ หน่วยจังหวัดทหารบกลำปาง (ส่วนแยกน่าน)” และให้มีหน่วยรักษาพยาบาลหนึ่งหน่วยชื่อว่า “หมวดพยาบาลจังหวัดทหารบกลำปาง (ส่วนแยกน่าน)” เป็นหมวดพยาบาลชั้น 2 มีผู้บังคับหมวดอัตราร้อยโท ในปี พ.ศ. 2512
ต่อมาในปี พ.ศ. 2515 กองทัพบกได้แก้ไขปรับปรุงจังหวัดทหารบก (ส่วนแยก) และได้ขยายหมวดพยาบาลจากชั้น 2 เป็นหมวดพยาบาลชั้น 1 ผู้บังคับหมวดอัตราร้อยเอก จนถึงปี พ.ศ. 2521 จึงได้ขยายสถานพยาบาลจากหมวดพยาบาลเป็นโรงพยาบาลจังหวัดทหารบกลำปาง (ส่วนแยก) และได้นำความกราบบังคมทูลฯ ขอพระราชทานชื่อจาก “โรงพยาบาลจังหวัดทหารบกลำปาง (ส่วนแยกน่าน)” เป็น “โรงพยาบาลค่ายสุริยพงษ์” ตามชื่อค่าย
โรงพยาบาลค่ายสุริยะพงษ์ได้รับอนุมัติจากกองทัพบก กองบัญชาการกองทัพไทย กระทรวงกลาโหมให้สร้างที่ทำการขึ้นใหม่ภายในฐานแสงเพ็ญ ตำบลฝายแก้ว อำเภอภูเพียง และได้ทำการเคลื่อนย้ายหน่วยไปประจำที่ตั้งแห่งใหม่ในวันที่ 5 ธันวาคม พ.ศ. 2552 ปัจจุบันประกอบด้วยทีมแพทย์ 3 คน พยาบาล 11 คน และผู้ช่วยพยาบาล 13 คน
ทำเนียบผู้บริหารโรงพยาบาลค่ายสุริยพงษ์

| ลำดับ | ชื่อ - นามสกุล | ปฏิบัติหน้าที่ |
| --- | --- | --- |
| 1 | ร้อยเอก ภานุวิชญ์ พุ่มหิรัญ | 1 เม.ย. 2520 - 31 มี.ค. 2523 |
| 2 | ร้อยโท วัชรชัย สนั่นศิลป์ | 1 เม.ย. 2523 - 31 มี.ค. 2525 |
| 3 | ร้อยโท ไกรวัช ธีรเนตร | 1 เม.ย. 2525 - 29 ม.ค. 2528 |
| 4 | ร้อยโท กมล เมฆสีประหลาด | 30 ม.ค. 2528 - 23 ก.พ. 2529 |
| 5 | ร้อยตรี มนัส ลิ่มวรพันธ์ | 24 ก.พ. 2529 - 6 ต.ค. 2529 |
| 6 | นายแพทย์ อดิศักดิ์ ผลิตผลการพิมพ์ | 6 ต.ค. 2529 - 30 พ.ค. 2533 |
| 7 | ร้อยโท วรัญญู สัตยวงศ์ทิพย์ | 31 พ.ค. 2533 – 2 ก.ค. 2534 |
| 8 | ร้อยโท กมล แสงทองศรีกมล | 3 ก.ค. 2534 – 8 ธ.ค. 2535 |
| 9 | พันตรีหญิง พรรณภา ฉิมน้อย | *ทำการแทน 9 ธ.ค. 2535 – 2 ธ.ค. 2536 |
| 10 | ร้อยตรี กศม ภังคานนท์ | 3 ธ.ค. 2536 – 10 ก.พ. 2537 |
| 11 | ร้อยเอก ปิยลาภ วสุวัต | 11 ก.พ. 2537 – 29 พ.ค. 2540 |
| 12 | ร้อยเอก สมัชชา เบี้ยจรัส | 30 พ.ค. 2540 – 14 พ.ค. 2541 |
| 13 | พันตรีหญิง สุนีนารถ เนขขัมม์ | *ทำการแทน 15 พ.ค. 2541 – 30 เม.ย. 2542 |
| 14 | ร้อยตรี อารัญ สวัสดิพงษ์ | 1 พ.ค. 2542 – 30 เม.ย. 2543 |
| 15 | ร้อยโท สมัย ขำพันธ์ | 1 พ.ค. 2543 – 1 ก.ย. 2545 |
| 16 | ร้อยโท วันปรีดี ตันเสนีย์ | 2 ก.ย. 2545 – 14 ก.ย. 2546 |
| 17 | ร้อยเอก ธีรนันท์ สรรพจิต | 15 ก.ย. 2546 – 30 มิ.ย. 2548 |
| 18 | พันโท สมัย ขำพันธ์ | 1 ก.ค. 2548 – 29 ก.ย. 2553 |
| 19 | พันโท บุญนำ เจริญสุข | 30 ก.ย. 2553 – 5 ก.ค. 2558 |
| 20 | พันโท ธนรัฐ ลำจวน | 9 ก.ย. 2558 – 15 พ.ย. 2560 |
| 21 | พันโท ชัยเนตรอาร์ เนตรพิชิต | 16 พ.ย. 2560 – 29 ต.ค.2561 |
| 22 | พันโท สุรวุฒิ เอื้อคณิต | 30 ต.ค. 2561 – 20 เม.ย. 2565 |
| 23 | พันโท สรารักษ์ ชูสกุล | 21 เม.ย. 2565 - ปัจจุบัน |
แหล่งข้อมูลอื่น

เว็บไซต์โรงพยาบาลค่ายสุริยพงษ์ เก็บถาวร 2010-01-15 ที่ เวย์แบ็กแมชชีน
รายพระนามคู่อภิเษกสมรสในพระมหากษัตริย์พม่า
ตำแหน่งพระคู่ครองในพระมหากษัตริย์พม่า

ลำดับชั้นสำคัญบนสุดคือ:
นันมะด่อ มิบะยาเข่าง์จี (พม่า: နန်းမတော် မိဖုရား ခေါင်ကြီး, Nanmadaw Mibaya Khaunggyi) พระอัครมเหสี
เต่าง์นาน มิบะยา (พม่า: တောင်နန်း မိဖုရား, Taung Nan Mibaya) พระมเหสีวังใต้
เมี่ยวนาน มิบะยา (พม่า: မြောက်နန်း မိဖုရား, Myauk Nan Mibaya) พระมเหสีวังเหนือ
อะแลนาน มิบะยา (พม่า: အလယ်နန်း မိဖုရား, Ale Nan Mibaya) พระมเหสีวังกลาง
อะเน่าก์นาน มิบะยา (พม่า: အနောက်နန်း မိဖုရား, Anauk Nan Mibaya) พระมเหสีวังตะวันตก
รายพระนามคู่อภิเษกสมรสเรียงลำดับตามราชวงศ์ > ราชวงศ์ตองอู

| คู่สมรส | ระดับ | เริ่ม | สิ้นสุด | คู่สมรส | หมายเหตุ |
| --- | --- | --- | --- | --- | --- |
| พระนางโซมีนเทะทีน | พระอัครมเหสี | 16 ตุลาคม 1510 | 24 พฤศจิกายน 1530? | พระเจ้าเมงจีโย |  |
| พระนางสิริมหาจันทาเทวี | พระมเหสีวังเหนือ | 16 ตุลาคม 1510 | 24 พฤศจิกายน 1530? | พระเจ้าเมงจีโย |  |
| พระนางรัตนาเทวี | พระมเหสีวังกลาง | 16 ตุลาคม 1510 | 24 พฤศจิกายน 1530? | พระเจ้าเมงจีโย |  |
| พระนางมหาเทวี | พระมเหสีวังตะวันตก | 16 ตุลาคม 1510 | 24 พฤศจิกายน 1530? | พระเจ้าเมงจีโย |  |
| พระนางธัมมเทวี | พระอัครมเหสี | 24 พฤศจิกายน 1530 | 30 เมษายน 1550 | พระเจ้าตะเบ็งชะเวตี้ |  |
| พระนางขิ่นเมียะ | พระมเหสีวังเหนือ | 24 พฤศจิกายน 1530 | 30 เมษายน 1550 | พระเจ้าตะเบ็งชะเวตี้ |  |
| พระนางเข่มะนอ | พระอัครมเหสีร่วม | พฤษภาคม 1545 | 30 เมษายน 1550 | พระเจ้าตะเบ็งชะเวตี้ |  |
| พระนางอตุลสิริมหาราชเทวี | พระอัครมเหสี | 30 เมษายน 1550 | 15 มิถุนายน 1568 | พระเจ้าบุเรงนอง |  |
| พระนางจันทาเทวี | พระมเหสีวังเหนือ | เมษายน 1553 | 15 มิถุนายน 1568 | พระเจ้าบุเรงนอง |  |
| พระนางจันทาเทวี | พระอัครมเหสี | 15 มิถุนายน 1568 | 10 ตุลาคม 1581 | พระเจ้าบุเรงนอง |  |
| พระนางราชเทวี | พระมเหสีวังกลาง | 17 มีนาคม 1563 | 13 กันยายน 1564 | พระเจ้าบุเรงนอง |  |
| พระนางหงสาวดีมิบะยา | พระอัครมเหสี | 10 ตุลาคม 1581 | 19 ธันวาคม 1599 | พระเจ้านันทบุเรง |  |
| พระนางมีนพยู | พระมเหสีวังใต้ | 5 พฤษภาคม 1583 | 4 พฤษภาคม 1596 | พระเจ้านันทบุเรง |  |
| พระนางสิริราชเทวี | พระมเหสีวังเหนือ | 5 พฤษภาคม 1583 | 19 ธันวาคม 1599 | พระเจ้านันทบุเรง |  |
| พระนางมีนทเว | พระมเหสีวังกลาง | 5 พฤษภาคม 1583 | 19 ธันวาคม 1599 | พระเจ้านันทบุเรง |  |
| พระนางมินตะยาเหม่ด่อ | พระมเหสีวังตะวันตก | 1583 | 19 ธันวาคม 1599 | พระเจ้านันทบุเรง |  |
รายพระนามคู่อภิเษกสมรสเรียงลำดับตามราชวงศ์ > ราชวงศ์ตองอู > ยุคญองย่าน

| คู่สมรส | ระดับ | เริ่ม | สิ้นสุด | คู่สมรส | หมายเหตุ |
| --- | --- | --- | --- | --- | --- |
| พระนางสิริมหาธัมมราชาธิบดีเทวี | พระอัครมเหสี | 19 ธันวาคม 1599 | 5 พฤศจิกายน 1605 | พระเจ้าญองย่าน |  |
| พระนางอตุลจันทาเทวีที่ 1 | พระอัครมเหสี | 8 กุมภาพันธ์ 1609 | 9 กรกฎาคม 1628 | พระเจ้าอะเนาะเพะลูน |  |
| พระนางขิ่นนินพอ | พระอัครมเหสี | 9 กรกฎาคม 1628 | 19 สิงหาคม 1629 | พระเจ้ามีนเยเดะบะ |  |
| พระนางขิ่น มโย สิธ | พระอัครมเหสี | 19 สิงหาคม 1629 | 27 สิงหาคม 1648 | พระเจ้าตาลูน |  |
| พระนางอตุลจันทาเทวีที่ 2 | พระอัครมเหสี | 27 สิงหาคม 1648 | 3 มิถุนายน 1661 | พระเจ้าปีนดะเล |  |
| พระนางมีนพยู | พระอัครมเหสี | 3 มิถุนายน 1661 | 14 เมษายน 1672 | พระเจ้าปเย |  |
| ไม่มี | - | 14 เมษายน 1672 | 27 กุมภาพันธ์ 1673 | พระเจ้านะราวะระ |  |
| พระนางอตุลสิริมหาเทวี | พระอัครมเหสี | 27 กุมภาพันธ์ 1673 | 4 พฤษภาคม 1698 | พระเจ้ามังกะยอดิน |  |
| พระนางจันทาเทวี | พระมเหสีวังเหนือ | 27 กุมภาพันธ์ 1673 | 4 พฤษภาคม 1698 | พระเจ้ามังกะยอดิน |  |
| พระนางราชเทวี | พระมเหสีวังกลาง | 27 กุมภาพันธ์ 1673 | 4 พฤษภาคม 1698 | พระเจ้ามังกะยอดิน |  |
| พระนางมหาเทวี | พระอัครมเหสี | 4 พฤษภาคม 1698 | 22 สิงหาคม 1714 | พระเจ้าสเน่ห์มิน |  |
| พระนางสิริเทวี | พระมเหสีวังเหนือ | 4 พฤษภาคม 1698 | 22 สิงหาคม 1714 | พระเจ้าสเน่ห์มิน |  |
| พระนางนันทาเทวี | พระมเหสีวังกลาง | 4 พฤษภาคม 1698 | 22 สิงหาคม 1714 | พระเจ้าสเน่ห์มิน |  |
| พระนางสิริมหามังคลาเทวี | พระอัครมเหสี | 22 สิงหาคม 1714 | 14 พฤศจิกายน 1733 | พระเจ้าตะนินกันเหว่ |  |
| พระนางสิริจันทาเทวี | พระมเหสีวังเหนือ | 22 สิงหาคม 1714 | 14 พฤศจิกายน 1733 | พระเจ้าตะนินกันเหว่ |  |
| พระนางสิริธัมมาเทวี | พระมเหสีวังกลาง | 22 สิงหาคม 1714 | 14 พฤศจิกายน 1733 | พระเจ้าตะนินกันเหว่ |  |
| พระนางมหานันทาธิบดีเทวี | พระอัครมเหสี | 14 พฤศจิกายน 1733 | 22 มีนาคม 1752 | พระเจ้ามหาธรรมราชาธิบดี |  |
| พระนางมหาราชาธิบดีเทวี | พระมเหสีวังเหนือ | 14 พฤศจิกายน 1733 | 22 มีนาคม 1752 | พระเจ้ามหาธรรมราชาธิบดี |  |
| พระนางมหาธิบดีเทวี | พระมเหสีวังกลาง | 14 พฤศจิกายน 1733 | 22 มีนาคม 1752 | พระเจ้ามหาธรรมราชาธิบดี |  |
มิเชล เบอร์แมน

| มิเชล เบอร์แมนน์ |
| --- | --- |
ชื่อเกิด: มิเชล เบอร์แมน
เกิด: 20 มกราคม พ.ศ. 2537 (30 ปี) กรุงเทพมหานคร ประเทศไทย
อาชีพ: นักแสดง นางแบบ ยูทูบเบอร์ นางงาม
ปีที่แสดง: พ.ศ. 2546–ปัจจุบัน
ผลงานเด่น: ฝ้ายทอง - หลานสาวนายพล (2556)  ม่านมุก - ชาติเจ้าพระยา (2556) และ สิงห์สี่แคว (2558)  สุดา (แป้น) - หนึ่งในทรวง (2558)  ผิง - อังกอร์ (2561)
สังกัด: สถานีวิทยุโทรทัศน์ไทยทีวีสีช่อง 3 (2555–2563)
มิเชล เบอร์แมนน์ (เกิด 20 มกราคม พ.ศ. 2537) ชื่อเล่น มิเชล เป็นนักแสดงและนางแบบลูกครึ่งไทย-เยอรมัน เจ้าของรางวัลรองอันดับ 1 มิสทีนไทยแลนด์ 2009 และ มิสแกรนด์พัทลุง 2025 สำเร็จการศึกษาระดับชั้นมัธยมศึกษาตอนปลายจากโรงเรียนสวนกุหลาบวิทยาลัย รังสิต และสำเร็จการศึกษาระดับปริญญาตรีจาก คณะสังคมสงเคราะห์ศาสตร์ มหาวิทยาลัยธรรมศาสตร์
ประวัติ

มิเชล เบอร์แมนน์ เริ่มเข้าวงการบันเทิงตั้งแต่อายุ 6 ขวบ ด้วยการถ่ายภาพยนตร์โฆษณาและแคสงานต่าง ๆ และเคยไปประกวดมิสทีนไทยแลนด์ปี 2009 และก็ได้ที่รองอันดับ 1 มิสทีนไทยแลนด์ 2009 จนกระทั่งได้มีโอกาสไปแคสงานกับช่อง 3 ได้เล่นละครเรื่องแรก คือ แม่แตงร่มใบ และผลงานล่าสุด หนึ่งในทรวง เป็นละครแนวพีเรียดในยุค 2478 รับบทเป็น สุดา พรหมประเสิรฐ
ปัจจุบันได้เป็นเจ้าของธุรกิจร้านเครื่องสำอาง CC - Castle of Cosmetics , ร้านเสื้อผ้า NoBadDays , ร้านลูกโป่ง Balloonglam.Bkk และร้านทำเล็บ MIMIAND Nails&Spa
ผลงาน > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2546 | สี่แผ่นดิน | ประไพ (วัยเด็ก) | ช่อง 9 |
| 2549 | ในฝัน | เจ้าหญิงรัชทายาท | ช่อง 9 |
| 2564 | สูตรเล่ห์เสน่หา | สุดารำไพ (หนูดา) | ช่อง 8 |
| 2565 | โตใต้โต๊ะ The Definition | เหนือ | GMM 25 |
| 2566 | หลงเงา | พิมพ์รัก | พีพีทีวี |

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2555 | แม่แตงร่มใบ | แตงอ่อน |
| 2556 | หลานสาวนายพล | ฝ้ายทอง |
| 2556 | ชาติเจ้าพระยา | ม่านมุก |
| 2558 | สิงห์สี่แคว (ชาติเจ้าพระยา 2) | ม่านมุก |
| 2558 | สะใภ้สายลับ | ชลิดา |
| 2558 |  หนึ่งในทรวง | สุดา พรหมประเสิรฐ (แป้น) |
| 2559 | นางอาย | เทเรซ่า (วัยสาว) (รับเชิญ) |
| 2560 | The Single Mom คุณแม่เลี้ยงเดี่ยวหัวใจฟรุ้งฟริ้ง | แพทตี้ |
| 2561 | ชั่วโมงต้องมนต์ | เจนนี่ |
| 2561 | อังกอร์ | พันเอกหญิง มาเรีย โจเซฟิน (ผิง) |
| 2562 | หน่วยลับสลับเลิฟ | ภีม |
| 2562 | นายยิ้มมะยมหวาน | เบญจแขไข |
| 2563 | ดวงแบบนี้ไม่มีจู๋  | ดาวิกา |
ละครโทรทัศน์ทั้งหมดด้านล่างนี้ออกอากาศทางช่อง 3 เอสดี
| ปี | เรื่อง | บทบาท |
| --- | --- | --- |
| 2560 | บาปรักทะเลฝัน | ธีรนันท์ |
การประกวด > มิสทีนไทยแลนด์ 2009

ในปี 2552 มิเชลได้เข้ารวมประกวดมิสทีนไทยแลนด์2009 ณ บีซีซี ฮอลล์ เซ็นทรัลพลาซา ลาดพร้าว	
โดยมิเชลสามารถคว้ารองอันดับที่1มาครอง
การประกวด > มิสแกรนด์ขอนแก่น-พัทลุง 2025

ใน พ.ศ. 2567 มิเชลได้สมัครเข้าร่วมการประกวดมิสแกรนด์ขอนแก่น-พัทลุง 2025 และชนะการประกวด ได้เป็นตัวแทนพัทลุงเข้าร่วมการประกวดมิสแกรนด์ไทยแลนด์ 2025
แหล่งข้อมูลอื่น

แฟนเพจของมิเชล
อินสตาแกรมของมิเชล
}
ปรากฏการณ์พอยน์ติง–รอเบิร์ตสัน

รังสีจากดาวฤกษ์ (S) การแผ่รังสีความร้อนของอนุภาค (a) กรณีที่สังเกตการณ์จากรอบอ้างอิงที่เคลื่อนไปกับอนุภาค (b) กรณีที่สังเกตการณ์จากกรอบนิ่งเทียบกับดาวฤกษ์
ปรากฏการณ์พอยน์ติง–รอเบิร์ตสัน (Poynting–Robertson effect) หมายถึงการสูญเสียโมเมนตัมเชิงมุมของฝุ่นคอสมิกที่โคจรรอบดาวฤกษ์เนื่องจากความดันรังสีจากดาวฤกษ์ ผลกระทบนี้มาจากแรงดันรังสีที่กระทำในทิศทางตั้งฉากกับการเคลื่อนที่ของอนุภาคฝุ่น ตั้งชื่อตามนักฟิสิกส์ ชาวอังกฤษ จอห์น เฮนรี พอยน์ติง และ นักคณิตศาสตร์และนักฟิสิกส์ชาวอเมริกัน โฮเวิร์ด โรเบิร์ตสัน ซึ่งเป็นผู้เสนอแนวคิดเกี่ยวกับปรากฏการณ์นี้
อนุภาคฝุ่นที่โคจรรอบดวงอาทิตย์หรือดาวฤกษ์ ซึ่งมีขนาดเล็กพอที่จะได้รับผลกระทบจากปรากฏการณ์พอยน์ติง–รอเบิร์ตสัน แต่มีขนาดใหญ่เกินกว่าที่จะถูกพัดพาออกไปโดยความดันรังสีของดาวฤกษ์ จะค่อย ๆ ถูกดูดเข้าหาดาวฤกษ์ไปเรื่อย ๆ ในระบบสุริยะ ปรากฏการณ์นี้คาดว่าจะส่งผลกระทบต่ออนุภาคที่มีเส้นผ่านศูนย์กลางตั้งแต่ 1 ไมโครเมตรถึง 1 มิลลิเมตร อนุภาคขนาดใหญ่มีแนวโน้มที่จะชนกับวัตถุอีกชิ้นหนึ่งได้เร็วกว่าที่จะได้รับผลกระทบจากปรากฏการณ์พอยน์ติง–รอเบิร์ตสัน
พอยน์ติงได้อธิบายผลกระทบนี้ครั้งแรกในปี 1903 แต่คำอธิบายของเขาอิงตาม สมมติฐานอีเธอร์นำแสง หลังจากนั้นทฤษฎีที่เกี่ยวข้องกับอีเธอร์จึงถูกแทนที่ด้วยทฤษฎีสัมพัทธภาพในช่วงปี 1905-1915 ต่อมาในปี 1937 โรเบิร์ตสันได้อธิบายปรากฏการณ์นี้จากมุมมองของทฤษฎีสัมพัทธภาพทั่วไป
การหายใจแสง

การหายใจแสงแบบง่าย
การหายใจแสงและวัฏจักรคัลวินแบบง่าย
การทำงานแบบออกซีจีเนสของ RubisCO
การหายใจแสง (อังกฤษ: photorespiration) เป็นปฏิกิริยาออกซิเดชันที่เกิดขึ้นได้ระหว่างการตรึงคาร์บอนในพืช ใช้ออกซิเจนและปล่อยคาร์บอนไดออกไซด์ เกิดขึ้นในขณะที่มีแสงจึงเรียกว่าการหายใจแสง แต่จะต่างจากการหายใจที่ไม่มีการสร้าง ATP ในปฏิกิริยานี้ และทำให้ประสิทธิภาพของการตรึงคาร์บอนลดลง เกิดขึ้นเมื่อคาร์บอนไดออกไซด์ ในใบต่ำกว่า 50 ppm RuBP carboxylase จะไม่จับกับคาร์บอนไดออกไซด์แต่จะจับกับออกซิเจนแทน ทำให้เปลี่ยน RuBP ไปเป็น3-ฟอสโฟกลีเซอเรตและฟอสโฟไกลโคเลต 3-ฟอสโฟกลีเซอเรตที่ได้จะเข้าวัฏจักรคัลวิน ส่วนฟอสโฟไกลโคเลตถูกเปลี่ยนเป็นไกลโคเลต
ไกลโคเลตที่ได้จะถูกส่งออกจากคลอโรพลาสต์ไปยังเพอรอกซีโซม ไกลโคเลตถูกเปลี่ยนไปเป็นไกลออกซิเลตและไฮโดรเจนเปอร์ออกไซด์ ที่เป็นพิษ ไฮโดรเจนเปอร์ออกไซด์ถูกสลายในเพอรอกซิโซมนี้ ส่วนไกลออกซีเลตนำไปใช้สร้างกรดอะมิโนไกลซีนได้ ไกลซีนที่ได้จะเข้าสู่ไมโทคอนเดรีย ปล่อยหมู่อะมิโนให้กับสารอินทรีย์อื่นๆ และได้เซอรีน เซอรีนนี้ถ้ากลับเข้าสู้เพอรอกซีโซมจะถูกเปลี่ยนเป็นกลีเซอเรต ซึ่งเมื่อถูกส่งกลับเข้าคลอโรพลาสต์จะเข้าวัฏจักรเคลวินได้
กฎยกกำลัง

ในแคลคูลัส สูตร หรือ กฎยกกำลัง (อังกฤษ: power rule) ใช้เพื่อหาอนุพันธ์ฟังก์ชันในรูป  f(x)=x^{r} เมื่อใดก็ตามที่  r เป็นจำนวนจริง เนื่องจากการหาอนุพันธ์เป็นการดำเนินการเชิงเส้นบนปริภูมิของฟังก์ชันหาอนุพันธ์ได้ พหุนามจึงสามารถหาอนุพันธ์ได้โดยใช้กฎนี้ กฎยกกำลังรองรับอนุกรมเทย์เลอร์เนื่องจากเชื่อมโยงอนุกรมกำลังกับอนุพันธ์ของฟังก์ชัน
ประพจน์ของกฎยกกำลัง

ให้  f เป็นฟังก์ชันที่สอดคล้องกับ  f(x)=x^{r} สำหรับทุก  x ที่  r\in \mathbb {R}  แล้ว
f'(x)=rx^{r-1}\,
กฎยกกำลังของการปริพันธ์กล่าวว่า
 \int \!x^{r}\,dx={\frac {x^{r+1}}{r+1}}+C
สำหรับจำนวนจริงใด ๆ  r\neq -1  กฎดังกล่าวสามารถหาได้โดยการย้อนกลับกฎยกกำลัฃสำหรับอนุพันธ์ ในสมการนี้ C เป็นค่าคงตัวใด ๆ
บทพิสูจน์ > พิสูจน์โดยใช้การหาอนุพันธ์โดยปริยาย

เป็นวิธีวางนัยทั่วไปตรง ๆ ของกฎยกกำลังไปยังเลขยกกำลังตรรกยะ ใช้การหาอนุพันธ์โดยปริยาย
ให้  y=x^{r}=x^{p/q} เมื่อ  p,q\in \mathbb {Z}  ทำให้  r\in \mathbb {Q}
แล้ว
y^{q}=x^{p}
อนุพันธ์ทั้งสองข้างของสมการในส่วน  x
qy^{q-1}\cdot {\frac {dy}{dx}}=px^{p-1}
แก้หา  {\frac {dy}{dx}}
{\frac {dy}{dx}}={\frac {px^{p-1}}{qy^{q-1}}}
เนื่องาก  y=x^{p/q}
{\frac {d}{dx}}x^{p/q}={\frac {px^{p-1}}{qx^{p-p/q}}}
ใช้สมบัติของเลขยกกำลัง
{\frac {d}{dx}}x^{p/q}={\frac {p}{q}}x^{p-1}x^{-p+p/q}={\frac {p}{q}}x^{p/q-1}
ให่้  r={\frac {p}{q}} สามารถสรุปได้ว่า  {\frac {d}{dx}}x^{r}=rx^{r-1} เมื่อ  r เป็นจำนวนตรรกยะ
การนำไปใช้กับพหุนาม

พหุนามอาจเป็นฟังก์ชันที่ง่ายที่สุดในการทำแคลคูลัส อนุพันธ์ และปริพันธ์เป็นไปตามกฎต่อไปนี้
ดังนั้นอนุพันธ์ของ  x^{100} ก็คือ  100x^{99} และปริพันธ์ของ  x^{100} คือ  {\frac {x^{101}}{101}}+c
การนำไปใช้กับพหุนาม > บทพิสูจน์

เนื่องจากการหาอนุพันธ์เป็น การแปลงเชิงเส้น จะได้
ดังนั้นจะต้องหา  {\frac {\mathrm {d} \left(x^{r}\right)}{\mathrm {d} x}} สำหรับ จำนวนธรรมชาติ  r ใดๆ ซึ่งมีการพิสูจน์โดยอุปนัย โดยใช้ กฎผลคูณ ซึ่งขึ้นอยู่กับกรณีที่  r=1 เท่านั้น
การนำไปใช้กับพหุนาม > นัยทั่วไป

เป็นจริงทุกค่า k ที่ xk มีความหมาย หรือ ทุกค่า k ที่เป็นจำนวนตรรกยะที่ xk มีการนิยามไว้
นัยทั่วไปนี้ก็เป็นจริงสำหรับการหาปริพันธ์ของพหุนามเช่นเดียวกัน
ถ้ามีพหุนามที่ตัวคูณไม่ใช่จำนวนจริงหรือจำนวนเชิงซ้อน (เช่นอาจเป็น จำนวนเต็ม หรือตัวเลขมอดุโลของจำนวนเฉพาะ) ก็สามารถนิยามอนุพันธ์จากความสัมพันธ์ข้างบน
วันครู

วันครู เป็นวันสำคัญสำหรับระลึกถึงความสำคัญของครู ประเทศส่วนใหญ่เป็นวันหยุดของครูและนักเรียน บางแห่งมีการเฉลิมฉลองเพื่อเป็นเกียรติและจัดงานเลี้ยงสำหรับครู วันที่มีวันครูในแต่ละประเทศมีการเฉลิมฉลองแตกต่างกันไป และแตกต่างจากวันครูโลก ซึ่งมีการเฉลิมฉลองในวันที่ 5 ตุลาคม ของทุกปี
งานวันครูที่โรงเรียนแห่งหนึ่งในรัฐฟลอริดา สหรัฐ
แนวคิดเรื่องการเฉลิมฉลองในวันครูมีต้นกำเนิดจากหลายประเทศในช่วงศตวรรษที่ 20 ส่วนใหญ่แล้วจะเฉลิมฉลองแด่ผู้ให้การศึกษาของแต่ละแห่ง หรือจัดในวันที่มีเหตุการณ์สำคัญทางการศึกษา (ตัวอย่างเช่น ประเทศอาร์เจนตินามีการไว้อาลัยถึงการเสียชีวิตของ โดมิงโก เฟาสติโน ซาร์มิเอนโต ในวันที่ 11 กันยายน ตั้งแต่ปี ค.ศ. 1915 เป็นต้นมา ในขณะที่ประเทศอินเดียได้มีการฉลองวันเกิดของ ดร. สรวปัลลี ราธากฤษณัน ในวันที่ 5 กันยายน ตั้งแต่ปี ค.ศ. 1962 เป็นต้นมา) ซึ่งเป็นเหตุผลหลักที่ประเทศต่าง ๆ มีวันครูแตกต่างกัน และแตกต่างจากวันครูโลก
วันครูของประเทศไทย

| วันครู |
| --- | --- |
ชื่อทางการ: วันครูแห่งชาติ
จัดขึ้นโดย: ไทย และอื่น ๆ
ประเภท: National
การถือปฏิบัติ:  กิจกรรมทางศาสนา  พิธีรำลึกถึงพระคุณบูรพาจารย์ ประกอบด้วยพิธีปฏิญาณตน การกล่าวคำระลึกถึงพระคุณบูรพาจารย์  กิจกรรมเพื่อความสามัคคีระหว่างผู้ประกอบอาชีพครู ส่วนมากเป็นการแข่งขันกีฬาหรือการจัดงานรื่นเริงในตอนเย็น 
เริ่ม: 16 มกราคม พ.ศ. 2500; 67 ปีก่อน (2500-01-16)
วันที่: 16 มกราคมของทุกปี
ความถี่: ปีละครั้ง
ในวันที่ 21 พฤศจิกายน พ.ศ. 2499 คณะรัฐมนตรีได้มีมติกำหนดให้ วันที่ 16 มกราคม ของทุกปีเป็นวันครูแห่งประเทศไทย โดยตรงกับวันที่ประกาศพระราชบัญญัติครูในราชกิจจานุเบกษา เมื่อปี พ.ศ. 2488 ซึ่งระบุให้มีสภาในกระทรวงศึกษาธิการเรียกว่า "คุรุสภา" ซึ่งเป็นนิติบุคคลให้ครูทุกคนเป็นสมาชิกคุรุสภา โดยมีหน้าที่ในเรื่องของสถาบันวิชาชีพครูในขณะเดียวกันก็ทำหน้าที่ให้ความเห็นเรื่องนโยบายการศึกษาและวิชาการศึกษาทั่วไปแก่กระทรวงศึกษาธิการ ควบคุม จรรยาและวินัยของครูรักษาผลประโยชน์ ส่งเสริมฐานะของครู จัดสวัสดิการให้ครูและครอบครัว ได้รับความช่วยเหลือตามสมควร ส่งเสริมความรู้และความสามัคคีของครู
ด้วยเหตุนี้ในทุกปี คุรุสภาจะจัดให้มีการประชุมสามัญคุรุสภาประจำปี เพื่อเปิดโอกาสให้ผู้แทนครูจากทั่วประเทศแถลงผลงานในรอบปีที่ผ่านมา และซักถามปัญหาข้อข้องใจต่าง ๆ เกี่ยวกับการดำเนินงานของคุรุสภาโดยมีคณะกรรมการอำนวยการคุรุสภาเป็นผู้ตอบข้อสงสัย สถานที่ ในการประชุมสมัยนั้นใช้หอประชุมสามัคยาจารย์ หอประชุมของจุฬาลงกรณ์มหาวิทยาลัย และในระยะหลังใช้หอประชุมคุรุสภา
พ.ศ. 2499 ในที่ประชุมสามัญคุรุสภาประจำปี จอมพล ป. พิบูลสงคราม นายกรัฐมนตรีและประธานกรรมการอำนวยการคุรุสภากิตติมศักดิ์ ได้กล่าวคำปราศรัยต่อที่ประชุมครูทั่วประเทศว่า
"ที่อยากเสนอในตอนนี้ก็คือว่า เนื่องจากผู้เป็นครูมีบุญคุณ เป็นผู้ให้แสงสว่างในชีวิตของเราทั้งหลาย ข้าพเจ้าคิดว่าวันครูควรมี สักวันหนึ่งสำหรับให้บรรดาลูกศิษย์ทั้งหลายได้แสดงความเคารพ สักการะต่อบรรดาครูผู้มีพระคุณทั้งหลาย เพราะเหตุว่าสำหรับ คนทั่วไปถ้าถึงวันตรุษ วันสงกรานต์ เราก็นำเอาอัฐิของผู้มีพระคุณบังเกิดเกล้ามาทำบุญ ทำทาน คนที่สองรองลงไปก็คือครูผู้เสียสละ ทั้งหลาย ข้าพเจ้าคิดว่าในโอกาสนี้จะขอฝากที่ประชุมไว้ด้วย ลองปรึกษาหารือกันในหลักการ ทุกคนคงจะไม่ขัดข้อง"
จากแนวความคิดนี้ เปรียบกับความเห็นของครูที่แสดงออกทางสื่อมวลชนและอื่น ๆ ล้วนเรียกร้องให้มีวันครูเพื่อให้เป็นวันแห่งการรำลึก ถึงความสำคัญของครูในฐานะที่เป็นผู้เสียสละ ประกอบคุณงามความดี เพื่อประโยชน์ของชาติและประชาชนเป็นอันมากในปีเดียวกันที่ประชุมคุรุสภาสามัญประจำปีจึงได้พิจารณาเรื่องนี้และมีมติเห็นควรให้มีวันครูเพื่อเสนอ คณะกรรมการอำนวยการต่อไป โดยได้เสนอหลักการว่า เพื่อจะได้ประกอบพิธีระลึกถึงคุณบูรพาจารย์ ส่งเสริมสามัคคีธรรมระหว่างครูและเพื่อส่งเสริม ความเข้าใจอันดีระหว่างครูกับประชาชน
การจัดงานวันครูได้จัดเป็นครั้งแรกเมื่อ 16 มกราคม พ.ศ. 2500 กระทรวงศึกษาธิการสั่งการให้นักเรียนและครูหยุดในวันดังกล่าวได้ ในส่วนกลางใช้สถานที่ราชการเป็นที่จัดงานวันครูนี้ได้กำหนดเป็นหลักการให้มีอนุสรณ์งานวันครูไว้แก่อนุชนรุ่นหลังทุกปี อนุสรณ์ที่สำคัญคือ หนังสือประวัติครู หนังสือที่ระลึกวันครู และสิ่งก่อสร้างเป็นถาวรวัตถุ
การจัดงานวันครูได้ปรับปรุงเปลี่ยนแปลงกิจกรรมให้สอดคล้องกับการเปลี่ยนแปลงของสังคมตลอดเวลา ในปัจจุบันได้จัดรูปแบบ การจัดงานวันครูจะมีกิจกรรม 3 ประเภทหลักดังนี้
กิจกรรมทางศาสนา
พิธีรำลึกถึงพระคุณบูรพาจารย์ ประกอบด้วยพิธีปฏิญาณตน การกล่าวคำระลึกถึงพระคุณบูรพาจารย์
กิจกรรมเพื่อความสามัคคีระหว่างผู้ประกอบอาชีพครู ส่วนมากเป็นการแข่งขันกีฬาหรือการจัดงานรื่นเริงในตอนเย็น
รายชื่อวันครูแบ่งตามประเทศ > ประเทศที่ไม่ได้หยุดในวันครู

| ประเทศ | วันครู |
| --- | --- |
 อินเดีย: 5 กันยายน
 มาเลเซีย: 16 พฤษภาคม
 ตุรกี: 24 พฤศจิกายน
แหล่งข้อมูลอื่น

Teacher Education on UNESCO's site
การถ่ายแบบดีเอ็นเอ

เกลียวคู่ของดีเอ็นเอคลายตัวและเป็นแม่แบบขแงสายใหม่
การจำลองตัวเองของดีเอ็นเอ (DNA replication) เป็นกระบวนการทางชีววิทยาที่เกิดขึ้นในสิ่งมีชีวิตทุกชนิดเพื่อจำลองดีเอ็นเอของตนเอง กระบวนการนี้เริ่มจากดีเอ็นเอสายเดี่ยวสร้างดีเอ็นเออีกสายที่เป็นคู่สมของตนจนกลายเป็นดีเอ็นเอเกลียวคู่ กระบวนการเป็นแบบกึ่งอนุรักษ์ (semiconservative replication) มีการตรวจสอบความถูกต้องของกระบวนการเพื่อป้องกันการกลายพันธุ์
รูปแบบการจำลองตัวเองของดีเอ็นเอในสิ่งมีชีวิต

แบบซีตา (Theta model) พบในสิ่งมีชีวิตที่มี DNA เป็นวงกลม เช่นแบคทีเรีย โดยช่วงหนึ่งดีเอ็นเอจะมีรูปร่างคล้าย θ การจำลองจะเริ่มที่จุดๆหนึ่งซึ่งจะโป่งออกเป็นห่วงโดยมี Replication fork อยู่ที่ปลายแต่ละด้านของจุดเริ่มต้น เกิด 2 ทิศทาง สุดท้ายจะได้ดีเอ็นเอ 2 วง
แบบซิกมา (Sigma model) ช่วงหนึ่งดีเอ็นเอมีรูปร่างคล้าย ς พบใน DNA ที่เป็นวงกลม ที่จุดเริ่มต้นจะเกิดช่องขาด ขึ้นเนื่องจากพันธะฟอสโฟไดเอสเทอร์ถูกตัด ดีเอ็นเอสายหนึ่งยืดยาวออกไปเป็นแม่แบบ เมื่อสิ้นสุดจะได้ดีเอ็นเอเกลียวคู่เป็นวง 1 วง และเป็นเส้น 1 เส้น
แบบวาย (Y-shaped model) เป็นแบบที่พบมากที่สุด โดยจุดเริ่มต้นมีมากกว่า 1 จุด แต่ละจุดโป่งออกเป็นห่วงกระจายทั่วไป เกิด 2 ทิศทางพร้อมกัน ในที่สุดแต่ละห่วงจะมาชนกันได้ดีเอ็นเอใหม่ 2 สาย